**ŠOTOKAN KARATE-DO UJEDINJENIH NACIJA**

**ŠOTOKAN KARATE SAVEZ SRBIJE**

**ODELJAK A: OPŠTA PRAVILA TAKMIČENJA (2013.)**

Napisao Colin Putt

**POGLAVLJE I – SUĐENJE**

ČLAN 1: Pomoćne i Glavne sudije

Vrhovni sudija, Glavni SHIAI sudija (SHUSHIN), Uglovne sudije (FUKUSHIN), Sudija za stolom/Arbitrator (KANSA)

1. Vrhovnog sudiju određuje Upravni odbor SKDUN (ŠKSS).
2. UO SKDUN (ŠKSS), kada je neophodno, može prilagoditi sistem takmičenja i suđenja.

ČLAN 2: Obaveze Glavnih i Pomoćnih sudija

Vrhovni sudija, Glavni sudija (SHUSHIN), Uglovne sudije (FUKUSHIN), Sudija za stolom/Arbitrator (KANSA) će imati na umu sledeće:

1. Moraju biti objektivni, nepristrasni i fer,
2. Moraju se dostojanstveno ponašati i pokazivati poštovanje, kako prema takmičarima, tako i prema ostalim službenim licima,
3. Njihovi pokreti u toku meča moraju biti energični, okretni, brzi i precizni, i na nivou kakav priliči zvaničnom licu SKDUN (ŠKSS),
4. Glavni sudija (SHUSHIN), Uglovne sudije (FUKUSHIN) i Sudija za stolom/Arbitrator (KANSA) moraju koncentrisati svoju punu pažnju na meč, svakog učesnika detaljno posmatrati i tačno suditi svaku akciju takmičara. Dok traje meč ne smeju razgovarati ni sa kim, osim sa Vrhovnim sudijom, ostalim pomoćnim sudijama i sa takmičarima.

ČLAN 3: Prava i obaveze Vrhovnog sudije

Vrhovni sudija:

1. Snosi konačnu odgovornost za suđenje,
2. Smatra se odgovornim za primenu pravila takmičenje prilikom vođenja meča, i u slučaju da dođe do neke neuobičajene okolnosti, svoju odluku će doneti na osnovu ovog Pravilnika,
3. Određuje Glavnog SHIAI sudiju u borilištu, Uglovne sudije i Sudiju za stolom pred početak meča. U koliko je neophodno zameniti nekog od njih za vreme meča, Vrhovni sudija će momentalno zaustaviti meč, i izabrati zamenu, bez gubitka vremena,
4. Mora biti konsultovan u slučaju da Glavni sudija u borilištu ima bilo kakve poteškoće prilikom donošenja odluke.

ČLAN 4: Prava i obaveze Glavnog sudije u borilištu

Glavni sudija ima prava i dužnosti da:

1. Vodi mečeve i označava početak i prekid,
2. Objavljuje odluke sudijskog panela,
3. Objašnjava kada je neophodno, na kom osnovu je odluka doneta,
4. Objavljuje kazne,
5. Daje upozorenja (pre, za vreme ili posle meča),
6. Preduzima ostale disciplinske mere (udaljava ili suspenzuje takmičara sa meča),
7. Prima savete Uglovnih sudija,
8. Odlučuje pobednika na osnovu većine, a prema sudijskoj tabeli (DODATAK 3),
9. Produžava trajanje meča.

ČLAN 5: Prava i obaveze Uglovnih sudija i Sudije u ogledalu

1. Uglovne sudije imaju pravo da:
2. Pomažu Glavnom sudiji,
3. Daju svoje mišljenje o raznim situacijama,
4. Signaliziraju svoje sudijske procene koje se odnose na vođenje i tok meča, korišćenjem zastavica, ruku i (ili) pištaljki,
5. Glasaju prilikom donošenja odluke u meču.
6. Pomoćne sudije će pažljivo pratiti akcije takmičara, koliko je to u njihovom vidokrugu. U sledećim slučajevima oni treba, momentalno, da signaliziraju Glavnom sudiji putem zastavice ili pištaljke, korektno iznoseći svoje mišljenje:
7. Kada primete povredu ili bolest takmičara pre nego što to primeti Glavni sudija,
8. Kada uoče akciju za koju smatraju da treba biti dodeljen Ippon ili Waza-ari,
9. Kada takmičar pokušava da izvede, ili je već izveo zabranjenu akciju i/ili tehniku,
10. Kada oba takmičara, ili samo jedan, istupe sa borilišta,
11. U svim drugim slučajevima kada je potrebno skrenuti pažnju Glavnom sudiji.
12. Svaki sudija treba neprekidno da procenjuje sportsko ponašanje takmičara i da nepristrasno donosi odluke,
13. Kada sudija u borilištu traži HANTEI, svaki sudija treba da, na napred navedeni način, iznese svoje mišljenje. U slučaju kada se mišljenja Uglovnih sudija razlikuju od mišljenja Glavnog sudije, Uglovni sudija se može, uz saglasnost drugih Uglovnih sudija suprotstaviti mišljenju Glavnog sudije. Odluka će biti doneta većinom.

ČLAN 6: Sudija za stolom Arbitrator (KANSA), Zapisničar, Merioc vremena, Prozivač (Najavljivač)

1. Osobe će biti određene za Zapisničara, Merioca vremena, Prozivača.
2. Sudija za stolom Arbitrator (KANSA) je odgovoran za:
3. zvanični rezultat meča,
4. da se borba odvija po SKDUN pravilima i može dati smernice
5. može prekinuti meč upotrebom pištaljke u slučaju povrede pravila ili u slučaju ulaganja prigovora od strane trenera.
6. Kansa može prisustvovati sastanku sudijskog panela (zbora) za vreme meča samo kada se odlučuje o Hansoku Make i kada ga Shushin pozove da mu da savet ili smernice.
7. Kansa može tražiti objašnjenje odluke od sudijskog panela ako smatra da je to neophodno.

ČLAN 7: Termini i znaci

Termini i znaci koje koriste Glavni i Pomoćne sudije tokom meča precizirani su u Dodatku I.

ČLAN 8: Signali

1. Signali koje pokazuju Uglovne sudije zastavicama i/ili pištaljkama precizirani su u Dodatku II.
2. Signali pištaljkom koje daju Glavne sudije imaju sledeća značenja:
3. Dug/normalan + kratak/jak = HANTEI,
4. Kratak/jak = komanda da se spuste zastavice ili table sa brojevima.

ČLAN 9: Odluke

1. Kada Glavni sudija donosi odluku na bazi signala koje daju Uglovne sudije, odluka se donosi prema pravilima koja su navedena u Dodatku III.
2. Slučajevi koji nisu predviđeni ovim Pravilnikom biće razmotreni između sudija i odluka doneta na taj način biće predložena Vrhovno sudiji. Sva zvanična lica biće obaveštena o ovim odlukama i daće se zvanično obaveštenje, ako su relevantne.

**POGLAVLJE II – OPŠTA PRAVILA**

ČLAN 1: Veličine borilišta

1. Kumite: Veličina borilišta, u principu, iznosi 8m x 8m sa sigurnosnom ivicom od 1m. Tatami podloga.
2. Kata: Veličina prostora mora biti dovoljno velika da takmičaru omogući nesmetano izvođenje kate.
3. Borilište za kumite i kate će biti obeleženo linijama. Vidi Dodatak IV.

ČLAN 2: Odeća i izgled

1. Takmičari moraju nositi čist, beli karate-gi, bez oznaka. Amblem federacije ili države može biti nošen, takođe i takmičarski broj, ako to zahteva Organizacioni komitet.
2. U Kumite mečevima i eliminacionim rundama u katama, jedan od takmičara će imati oko struka vezanu crvenu traku (OBI), a drugi belu, zbog identifikacije.
3. Takmičar mora imati kratke nokte i ne smeju nositi na sebi metalne predmete i slične, koji mogu povrediti protivnika, po sudijskoj proceni.
4. Takmičarima nije dozvoljeno da nose zavoje i udlage, osim onih koje odobri zvanični Lekar takmičenja.
5. Sledeća pravila odnose se na nošenje zaštitnih naprava:
6. Rukavice su obavezne u Kumiteu, pogledajte Dodatak VII za odbrene vrste i veličine (debljine).
7. Štitnici za potkolenice i stopala su zabranjeni,
8. Guma za zube je obavezna za Kumite, za sve.
9. Suspenzori su obavezni za muškarce u Kumiteu,
10. Štitinici za grudi su obavezni za žene u Kumiteu,
11. Naočare nisu dozvoljene u Kumiteu, mogu biti nošene u katama.
12. Takmičari mogu nositi meka kontaktna sočiva na sopstveni rizik.
13. Sva zaštitna oprema mora biti odobrena od strane UO SKDUN (ŠKSS). Vidi Dodatak V.

ČLAN 3: Zvanična odeća

1. Glavni i pomoćne sudije moraju nositi zvaničnu uniformu propisani od strane UO SKDUN (ŠKSS). Ta uniforma mora se nositi na svim takmičenjima, seminarima i ispitima. Zvanična uniforma je sledeća:
2. Tamno-plavi sako,
3. Bela košulja,
4. Kravata asocijacije/saveza,
5. Svetlo-sive pantalone,
6. Tamno-plave ili crne čarape,
7. Crna obuća.
8. Takmičari:
9. Takmičari moraju nositi čist, beo karate-gi, bez oznaka.
10. Nacionalni grb ili amblem federacije može biti nošen.
11. Žene mogu nositi čisto-belu majicu ispod gornjeg dela karate-gi-a
12. Gornji deo, kada se stegne pojasom, mora prekrivati kukove.
13. Rukavi moraju prekrivati polovinu podlaktice, ali moraju omogućiti da se zglob doručja vidi u svakom momentu. Rukavi mogu biti zavrnuti sa unutrašnje strane tako da ne izazivaju opasnost od povrede. U slučaju prekida meča zbog odmotavanja rukava, takmičar će dobiti opomenu zbog nepotrebnog prekidanja meča. Tri takva događaja će rezultirati diskvalifikacijom.
14. Nogavice moraju pokrivati najmanje 2/3 potkolenice. ali moraju omogućiti da se skočni zglob vidi u svakom momentu. Nogavice mogu biti zavrnute sa unutrašnje strane tako da ne izazivaju opasnost od povrede. U slučaju prekida meča zbog odmotavanja nogavice, takmičar će dobiti opomenu zbog nepotrebnog prekidanja meča. Tri takva događaja će rezultirati diskvalifikacijom.
15. Pojas (Obi) mora biti toliko dug da, kada se propisno veže oko struka, oba slobodna kraja budu oko 15cm dužine.
16. Takmičar mora imati čistu kosu, dužine koja ne smeta normalnom odvijanju meča. (duga kosa mora biti vezana odnosno mora biti sprečeno njeno brzo pomeranje)
17. Hachimaki (traka za glavu) nije dozvoljen, ali povezi za glavu religioznog ili kulturnog karaktera moraju biti dozvoljeni, pod uslovom da ne narušavaju bezbednost takmičara.
18. Takmičar mora imati kratke nokte i ne smeju nositi na sebi metalne predmete i slične, koji mogu povrediti protivnika.
19. Treneri:

Treneri će sve vreme takmičenja nositi karate-gi ili trenerku sa identifikacionim bedžom.

SKDUN (ŠKSS) Zvaničnici ili Direktor turnira mogu udaljiti sa takmičenja bilokog takmičara ili Službeno lice koji krše ova pravila.

ČLAN 4: Osoblje:

1. Direktor turnira:

Direktora turnira određuje UO SKDUN (ŠKSS). Učestvuje u rukovođenju mečevima, ali se ne sme mešati u sudijska pravila. Njemu pomaže Osoblje turnira.

1. Lekar turnira:

Lekara turnira određuje UO SKDUN (ŠKSS). On je zadužen za sva medicinska pitanja u toku takmičenja.

1. Osoblje hitne pomoći:

Osoblje hitne pomoći treba da bude spremno da deluje u slučaju nesreće ili bolesti, zajedno sa Lekarom turnira.

1. Tim za obezbeđenje (Security) je zadužen za ograde oko borilišta, kontrolu takmičara, gledalaca, trenera i menadžera.

ČLAN 5: Oprema za meč.

Tipove, količinu i način korišćenja opreme obezbeđuje domaćin turnira i sastoji se od:

1. Zastavice (crvena i bele, 5 za svako borilište)
2. Table sa brojevima (7 za svako borilište)
3. Materijal za belženje (liste za poene ili semafori, formulari za beleženje rezultata, olovke, digitroni, itd.)
4. Najmanje 6 crvenih i 6 belih traka (OBI za AKA i SHIRO)
5. Štoperice i zvučna signalizacija
6. Trake za označavanje borilišta I početnih pozicija gde je neophodno, i prigodan, siguran tatami.

ČLAN 6: Protest protiv odluke i revizija odluke

1. Takmičar

Takmičari ne mogu lično protestvovati protiv sudijskih odluka. Takva akcija može rezultirati kaznom.

1. Trener

Jedino u slučaju kada se smatra da su odlukama sudijskog panela povređena Pravila meča ili Pravila suđenja (SKDUN Pravilnik), trener ekipe može uložiti Protest protiv odluke kod Vrhovnog sudije i to neposredno pošto je doneta, citirajući deo Pravilnika koji koji je prekršen. Pre podnošenja žalbe trener mora uplatiti taksu u visini 20€ (ili ekvivalentnu). Taksa će biti vraćena ako protest bude opravdan (prihvaćen).

1. Vrhovni sudija

Kada primi Protest protiv odluke, od strane trenera ekipe kojoj pripada takmičar, Vrhovni sudija će preispitati odluku i može zatražiti od Glavnog sudije i/ili Pomoćnih sudija da daju objašnjenje. Ukoliko ustanovi da je odluka očigledno neosnovana, može zatražiti da sudijski panel izmeni odluku. Finalna odluka će biti izrečena nakon odobrenja UO SKDUN (ŠKSS).

1. Pobednik

Da bi se izbegla svaka zapisnička greška, pobednik svakog meča dužan je da se prijavi zapisničkom stolu pre nego što napusti borilište. To je dužnost takmičara.

ČLAN 7: Povrede i nesreće za vreme meča

1. Ukoliko dođe do povrede takmičara, Glavni sudija mora smesta zaustaviti meč, pomoći povređenom i, istovremeno, zatražiti pomoć zvaničnog Lekara turnira. Tretman povređenog ne sme značajno oduzimati vreme meča.
2. Ukoliko takmičar koji je pretrpeo manju povredu, koja ga nije ozbiljno onemogućila da nastavi borbu, odbije da nastavi meč ili zatraži dozvolu da prekine meč biće proglašen gubitnikom. AKA/SHIRO ,,NO KIKEN’’ AKA/SHIRO ,,NO KACHI’’.
3. Ukoliko za povredu/povrede odgovornost ne snosi ni jedan od takmičara, jedan ili oba takmičara su onesposobljeni da nastave meč, ili se oba takmičara istovremeno povrede, i za to su podjednako odgovorni, gubi onaj takmičar koji se povuče iz meča. U slučaju da oba takmičara napuste meč, a razlozi povreda se ne mogu pripisati ni jednom od njih, meč će biti odlučen HANTEI-em.
4. Ukoliko je takmičar posle ukazane lekarske pomoći proglašen od strane zvaničnog Lekara turnira, fizički nesposobnim da nastavi meč, usled povrede, ili nekog drugog fizičkog razloga, Glavni sudija će okončati meč i suspendovati povređenog takmičara sa meča. Ukoliko je povredu izazvao protivnički takmičar, povređeni takmičar proglasiće se pobednikom. Ukoliko povredu nije izazvao protivnički takmičar, povređeni takmičar proglasiće se gubitkom.
5. Takmičar koji dobije meč diskvalifikacijom protivnika (zbog nanošenja povrede) ne može nastaviti takmičenje na turniru bez odobrenja zvaničnog Lekara turnira.
6. Jedino Lekar turnira može donositi odluke koje se odnose na pitanja povreda, nesrećnih slučajeva ili fizičkog stanja učesnika.

ČLAN 8: Predaja

1. Takmičar koji nije sposoban da nastavi meč, ali ne iz razloga povrede, ili ako zatraži da napusti meč iz drugih razloga, biće proglašen gubitnikom.

Član 9: Ostalo

1. Ako nastupi situacija koja nije predviđena ovim Pravilnikom, ili ako postoji sumnja u primenljivost ovih Pravila u datoj situaciji, sudija za stolom Arbitrator, Pomoćne sudije, Glavni sudija i Vrhovni sudija konsultovaće se međusobno i, na taj način, doći će do rešenja. Sva zvanična lica biće obaveštena o ovim odlukama i one će biti javno objavljene, ako je to relevantno.
2. Svi karatisti, bez obzira da li su takmičari (to uključuje trenere, menadžere i sve druge učesnike povezane sa takmičarem), sudije i druga zvanična lica moraju slediti Karate- Do ideale: dobar karakter, iskrenost, zalaganje, vrline i samokontrolu. Ne poštovanje osnovih načela Budo karatea može dovesti do kažnjavanja pojedinaca i/ili timova
3. Svako ponašanje koje ruši ugled karatea (bez obzira da li se radi o treneru, menadžeru i/ili bilo kome ko je povezan sa takmičarem), može rezultirati kaznom ili diskvalifikacijom takmičara i/ili ekipe. Treneru će biti određeno posebno mesto pored tatamija od strane Direktora turnira.